
 Hej!   

  

Jeg er lige begyndt på p-piller for 8 dage siden, hvilket vil sige, at min menstruation er stoppet for et par dage siden. I går eftermiddags fik jeg rigtig mange smerter i maven og det varede ved hele aftenen + her til morgen. Nu her til eftermiddag har jeg lige blødt igen, og nu er jeg virkelig bange for hvad der kan være galt. Ved ikke om jeg skal gå til lægen eller om der er noget andet, jeg kan gøre?  

  

Håber I kan hjælpe mig! 
Blødning efter menstruation
===========================



 Kære "Silvia",   
Mange piger oplever at deres kroppe opfører sig lidt mærkeligt, den første tid efter de er startet på p piller. Dette skyldes at din krop pludselig får en del hormoner ind, som den ikke er vant til og opfører sig derfor lidt skørt. Det lyder meget ubehageligt, men samtidig også meget naturligt at din krop lige skal tilpasse sig noget nyt og at du derfor oplever nogle smerter og lidt blødning, men dette er naturligt. Jeg synes du skal vente et par uger og så er jeg sikker på at din krop har vænnet sig lidt mere til pillerne og begynder at opføre sig normalt igen. Hvis den derimod stadigvæk opfører sig underligt efter et par uger, synes jeg du skal kontakte din læge og så kan det være at du skal have nogle andre p piller. Men det som du beskriver er helt naturligt, så jeg synes at du bare skal tage det stille og roligt og se om det hele ikke bliver normalt igen meget snart:)  
HilsenCharlotteamalie 

 Hej Silvia  
  
Når man begynder på p-piller skal kroppen lige vænne sig til hormonerne osv., og kan derfor godt opføre sig lidt mærkelig de første par måneder.   
Dog kan man aldrig være helt sikker og derfor synes jeg det kan være en god ide at gå til lægen for lige at blive tjekket - bare for en sikkerheds skyld. Du kan også bare prøve lige at ringe derhen og spørge til råds!  
Held og lykke fra  
Charlotte   
 